**ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ / ΠΙΝΑΚΑΣ ΣΥΜΟΡΦΩΣΗΣ**

| **Α/Α** | **ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΣΤΟΙΧΕΙΟ****ΤΕΚΜΗΡΙΩΣΗΣ** |
| --- | --- | --- | --- | --- |
|  | Αναλυτική Περιγραφή της Μεθοδολογίας υλοποίησης των εκπαιδευτικών προγραμμάτων κατάρτισης. | ΝΑΙ |  |  |
|  | Αναλυτική Περιγραφή των Εκπαιδευτικών Μεθόδων και Τεχνικών που θα χρησιμοποιηθούν στο πλαίσιο υλοποίησης των προγραμμάτων επαγγελματικής κατάρτισης. | ΝΑΙ |  |  |
|  | Αναλυτική περιγραφή της μεθοδολογίας υλοποίησης της διαδικασίας πιστοποίησης των γνώσεων και δεξιοτήτων των ωφελουμένων | ΝΑΙ |  |  |
|  | Παρουσίαση των Σχημάτων Πιστοποίησης για όλα τα αντικείμενα κατάρτισης.Για διαπιστευμένα σχήματα πιστοποίησης απαιτούνται οι σχετικές εγκρίσεις (από τον ΕΟΠΠΕΠ) ή διαπιστεύσεις (σύμφωνα με το Πρότυπο ISO/IEC 17024 ή ισοδύναμο.Για τα υποβληθέντα Σχήματα Πιστοποίησης που ο υποψήφιος Ανάδοχος δεν προσκομίζει τις σχετικές εγκρίσεις (από τον ΕΟΠΠΕΠ) ή διαπιστεύσεις (σύμφωνα με το Πρότυπο ISO/IEC 17024 ή ισοδύναμο), θα πρέπει να τεκμηριώνει την ωριμότητα της διαδικασίας έγκρισης / διαπίστευσης των εν λόγω Σχημάτων Πιστοποίησης υποβάλλοντας (για έκαστο Σχήμα): i. τον αριθμό πρωτοκόλλου του υποβληθέντος φακέλου αίτησης έγκρισης / διαπίστευσης, ii. το αντίγραφο του σχετικού παραβόλου.Για τα σχήματα που δεν έχουν εγκριθεί και δεν έχουν ακόμη υποβληθεί προς έγκριση (στον ΕΣΥΔ ή τον ΕΟΠΠΕΠ ή ισοδύναμο), θα πρέπει να αναφέρει αναλυτικά τοΠεριεχόμενο του Σχήματος Πιστοποίησης και να υποβάλλει «Τράπεζα» ερωτήσεων πιστοποίησης (min. 100 ερωτήσεις*[Απαιτείται η προσκόμιση των σχετικών στοιχείων τεκμηρίωσης, όπως αυτά ορίζονται στο Παράρτημα Ι ΜΕΡΟΣ Α: «Αντικείμενο της Σύμβασης / Τεχνικές Προδιαγραφές / Παραδοτέα», Κεφ.3. «Αντικείμενο της Σύμβασης, Παρ. 3.6 «Παρουσίαση των Σχημάτων Πιστοποίησης γνώσεων και δεξιοτήτων ωφελουμένων- Παρουσίαση συστήματος Πιστοποίησης» ]* | ΝΑΙ |  |  |
|  | Συμφωνητικό συνεργασίας με τον συνεργαζόμενο διαπιστευμένο φορέα πιστοποίησης προσώπων (Φ.Π.Π.) που θα αναλάβει να υλοποιήσει την πιστοποίηση των ωφελούμενων (εφόσον ο Φ.Π.Π. είναι υπεργολάβος) | ΝΑΙ |  |  |
|  | Αναλυτική Περιγραφή της μεθοδολογίας και των εργαλείων υλοποίησης της Συμβουλευτικής | ΝΑΙ |  |  |
|  | Παρουσίαση των ολοκληρωμένων πληροφοριακώνσυστημάτων Συμβουλευτικής ΟΣΣ και Τηλεκατάρτισης ΟΣΤΚ του Έργου*1. Πρέπει να ικανοποιούνται όλες οι τεθείσες**προδιαγραφές του Παραρτήματος VIII στις αντίστοιχες ενότητες για τα ολοκληρωμένα πληροφοριακά συστήματα.**2. Για την πρόσβαση στa Ολοκληρωμένa**Πληροφοριακά Συστήματα του Έργου (ΟΣΣ και ΟΣΤΚ)**απαιτούνται σχετικά link καθώς και κωδικοί**πρόσβασης* | ΝΑΙ |  |  |
|  | Παρουσίαση του πληροφοριακού συστήματοςδιοικητικής υποστήριξης ΠΣΔΥ του Έργου | ΝΑΙ |  |  |
|  | Περιγραφή της μεθοδολογίας οργάνωσης, παρακολούθησης και αξιολόγησης της Σύμβασης | ΝΑΙ |  |  |
|  | Περιγραφή του σχήματος διοίκησης του Έργου και της δομής και οργάνωσης της ομάδας των στελεχών που θα εμπλακούν στο έργο (Ομάδα Έργου). | ΝΑΙ |  |  |

Οδηγίες συμπλήρωσης

1. Στη Στήλη «ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.
2. Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ» ή ένας αριθμός (που σημαίνει υποχρεωτικό αριθμητικό μέγεθος της προδιαγραφής και απαιτεί συμμόρφωση), τότε η αντίστοιχη προδιαγραφή είναι υποχρεωτική για τον υποψήφιο ανάδοχο, θεωρούμενη ως απαράβατος όρος σύμφωνα με την παρούσα διακήρυξη. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.
3. Αν η στήλη «ΑΠΑΙΤΗΣΗ» δεν έχει συμπληρωθεί με τη λέξη «ΝΑΙ» ή με κάποιον αριθμό, τότε η προδιαγραφή δεν είναι απαράβατος όρος. Προσφορές που δεν καλύπτουν τους μη απαράβατους όρους ή αποκλίνουν από αυτούς δεν απορρίπτονται.
4. Στη στήλη «ΑΠΑΝΤΗΣΗ» σημειώνεται η απάντηση του αναδόχου που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρείται ή όχι από την Προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην Προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.
5. Στη στήλη «ΣΤΟΙΧΕΙΟ ΤΕΚΜΗΡΙΩΣΗΣ» θα καταγραφεί η σαφής παραπομπή στο δικαιολογητικό εκείνο στοιχείο που προσκομίζεται προς απόδειξη πλήρωσης της συγκεκριμένης απαίτησης. Η παραπομπή γίνεται με συγκεκριμένη αναφορά στην αρίθμηση, όπως αποτυπώνεται στο κείμενο της διακήρυξης. Η παραπομπή μπορεί να αφορά σε χαρακτηριστικά της τεχνικής προσφοράς στην τεχνική έκθεση όπου αποτυπώνεται το ολοκληρωμένο σχέδιο ή η μέθοδος υλοποίησης για κάθε επιμέρους παρεχόμενη υπηρεσία, στις αναλυτικές τεχνικές περιγραφές των παρεχόμενων υπηρεσιών, του τρόπου διασύνδεσης και λειτουργίας τους ή στην αναφορά μεθοδολογίας για την παροχή τους κλπ., που κατά την κρίση του υποψηφίου αναδόχου τεκμηριώνουν τα στοιχεία του Πίνακα Συμμόρφωσης.

Διευκρινίσεις:

1. Επισημαίνεται ότι είναι υποχρεωτική η απάντηση σε όλα τα σημεία του ΠΙΝΑΚΑ ΣΥΜΜΟΡΦΩΣΗΣ και η παροχή όλων των πληροφοριών που ζητούνται.

2. Η αρμόδια Επιτροπή θα αξιολογήσει τα παρεχόμενα από τους προσφέροντες στοιχεία κατά την αξιολόγηση των Τεχνικών Προσφορών.

3. Σε περίπτωση που δεν έχει απαντηθεί οποιοσδήποτε όρος του ΠΙΝΑΚΑ ΣΥΜΜΟΡΦΩΣΗΣ, τότε η απάντηση θεωρείται αρνητική.

4. Σε περίπτωση που οποιαδήποτε, από τις ανωτέρω αναφερόμενες στους επισυναπτόμενους πίνακες υποχρεώσεις, δεν καλύπτεται, η προσφορά θα απορρίπτεται ως απαράδεκτη.